I dag lægger flere hundrede krydstogtskibe til kaj i København. Nogle af dem skal gerne sejle et smut forbi Aalborg. - Tiden er til, at vi kan gøre en ekstra indsats for at lokke krydstogtsturister til området. Samtidig er Aalborg som by også blevet mere præsentabel, siger Peter J. Petersen, Havnekaptajn i Aalborg Havn. Havnekaptajnen peger på, at tidspunktet netop nu er gunstigt med henblik på at lokke turister til på grund af terrortrusler rundt om i verden. - Amerikanerne og englænderne vil gerne sejle nogle steder, hvor sikkerheden er i orden. Vi håber inden for nogle år, at kunne tiltrække 8-12 krydstogtskibe til byen, siger Peter J. Petersen til TV2/NORD. Kan bare en brøkdel af de mange hundrede krydstogtskibe, der lægger til kaj i København, slå et smut forbi Aalborg, så anser Aalborg Havn det for en succes. Arkivfoto

Referat:
De store krydstogtskibe skal gerne begynde at dreje styrbord, inden de sejler forbi Hals på vej mod Østersøen. I hvert fald hvis det står til Aalborg Havn, som gerne vil have del i det voksende krydstogtmarked